ກຳລັງຊາວເຄີດ ພ້ອມແລ້ວ ທີ່ຈະທັບມ້າງ ການປິດລ້ອມ ພູ Sinjar 
ພວກ​ນັກ​ລົບ​ຊາວ​ເຄີ​ດ ຫລາຍ​ພັນ​ຄົນ ຢູ່ໃນພາກເໜືອອີຣັກ ໃກ້​ຈະປະສົບ ກັບຄວາມ​ສຳ​ເລັດ ໃນການທັບມ້າງ ການປິດລ້ອມ ​ພູ Sinjar ຂອງກຸ່ມລັດອິສລາມ.
ພວກນັກລົບ permerga ຂອງຊາວເຄີດຫລາຍພັນຄົນ ຢູ່ ພາກເໜືອອີຣັກ ໃນວັນສຸກວານນີ້ ໃກ້ຈະປະສົບກັບຄວາມ ສຳເລັດ ໃນການທັບມ້າງການປິດລ້ອມພູ Sinjar ເປັນເວລາ ນຶ່ງເດືອນ ໂດຍພວກກໍ່ການຮ້າຍ ທີ່ອາດຈະເປີດເສັ້ນທາງ ຫລົບໜີໃຫ້ແກ່ບັນດາຊົນກຸ່ມນ້ອຍ ທີ່ຕົກຄ້າງຢູ່ໃນເຂດ ດັ່ງກ່າວ ບັນດາເຈົ້າໜ້າທີ່ຊາວເຄີດໃນອີຣັກ ກ່າວວ່າ ກຳລັງ peshmerga ຈຳນວນ 8,000 ຄົນ ທີ່ໜຸນຫລັງໂດຍການ ໂຈມຕີທາງອາກາດພາຍໃຕ້ການນຳພາຂອງ ສະຫະລັດ ໄດ້ຂັບໄລ່ພວກຫົວຮຸນແຮງຈັດລັດອິສລາມ ອອກຈາກຈຸດ ສຳຄັນທີ່ຢູ່ທາງເໜືອຂອງພູSinjar ໃນຕອນແລງຂອງມື້ວານນີ້ ບັນດາເຈົ້າໜ້າທີ່ກ່າວວ່າ ກຳລັງຊາວເຄີດພ້ອມແລ້ວທີ່ຈະເຂົ້າຍຶດເອົາເຂດດັ່ງກ່າວທັງໝົດຄືນ ທີ່ຕັ້ງຢູ່ ໃກ້ກັບຊາຍ ແດນຊີເຣຍ ການດຳເນີນຄວາມພະຍາຍາມເພື່ອເປີດເສັ້ນທາງຫລົບໜີ ໃຫ້ຫລົບໜີແກ່ຊົນກຸ່ມນ້ອຍ Yazidi ຫລາຍພັນຄົນ ທີ່ຕົກຄ້າງຢູ່ເທິງພູດັ່ງກ່າວນັບຕັ້ງແຕ່ເດືອນສິງຫາ ເປັນຕົ້ນມາໄດ້ ເລີ້ມຂຶ້ນໃນຕອນແລງວັນສຸກວານນີ້ໂດຍທີ່ພວກນັກລົບ persh-merga ທຳການໂຈມຕີ ກວດລ້າງຢູ່ທາງໃຕ້ຂອງພູ ພວກນັກລົບລັດອິສລາມ ໄດ້ເຂົ້າຍຶດເອົາເກືອບສາມສ່ວນຂອງອີຣັກ ແລະຊີເຣຍໃນຕົ້ນປີ ນີ້ ເຮັດໃຫ້ຂົງເຂດດັ່ງກ່າວ ຕົກຢູ່ໃນວິກິດການທີ່ໜັກໜ່ວງ ໃນຕົ້ນເດືອນສິງຫາ ພວກຫົວຮຸນແຮງໄດ້ຍຶດເອົາເມືອງ Sinjarແລະເມືອງ Zumar ຂອງ ອີຣັກ ເຮັດໃຫ້ຊາວ Yazidi ຫລາຍສິບພັນຄົນພາກັນຫລົບໜີຂຶ້ນໄປ ຢູ່ເທິງພູ Sinjar ບ່ອນທີ່ເຂົາເຈົ້າໄດ້ຖືກປິດລ້ອມໄວ້ນັ້ນ